[pic] | KOMISIJA EVROPSKIH SKUPNOSTI |

Bruselj, 19.12.2007

COM(2007) 864 konč.

2005/0228 (COD)

MNENJE KOMISIJE v skladu s točko (c) tretjega pododstavka člena 251(2) Pogodbe ES o spremembah, ki jih predlaga Evropski parlament, k skupnemu stališču Sveta v zvezi s predlogom

UREDBE EVROPSKEGA PARLAMENTA IN SVETA o spremembi Uredbe (ES) št. 1592/2002 z dne 15. julija 2002 o skupnih predpisih na področju civilnega letalstva in ustanovitvi Evropske agencije za varnost v letalstvu

O SPREMEMBAH PREDLOGA KOMISIJE v skladu s členom 250(2) Pogodbe ES

2005/0228 (COD)

MNENJE KOMISIJE v skladu s točko (c) tretjega pododstavka člena 251(2) Pogodbe ES o spremembah, ki jih predlaga Evropski parlament, k skupnemu stališču Sveta v zvezi s predlogom

UREDBE EVROPSKEGA PARLAMENTA IN SVETA o spremembi Uredbe (ES) št. 1592/2002 z dne 15. julija 2002 o skupnih predpisih na področju civilnega letalstva in ustanovitvi Evropske agencije za varnost v letalstvu

1. Uvod

Točka (c) tretjega pododstavka člena 251(2) Pogodbe ES določa, da Komisija poda mnenje o spremembah, ki jih predlaga Evropski parlament na drugi obravnavi. Mnenje Komisije o 20 spremembah, ki jih je predlagal Parlament, je podano spodaj.

2. OZADJE

Datum posredovanja predloga Evropskemu parlamentu in Svetu (dokument COM(2005) 579 konč. - 2005/0228(COD)) | 18. novembra 2005 |

Datum mnenja Evropskega ekonomsko-socialnega odbora | 21. aprila 2006 |

Datum mnenja Evropskega parlamenta pri prvi obravnavi | 14. marca 2007 |

Datum sprejetja skupnega stališča s soglasjem | 15. oktobra 2007 |

Datum sprejetja resolucije pri drugi obravnavi Evropskega parlamenta, ki vsebuje 20 sprememb skupnega stališča | 12. decembra 2007 |

3. NAMEN PREDLOGA

Namen predloga Komisije, sprejetega 15. novembra 2005, je razširitev skupnih varnostnih predpisov na letalske operacije, licence pilotov in na varnost zrakoplovov tretjih držav. Predlog želi tudi okrepiti nadzor in sankcije v primeru nespoštovanja navedenih predpisov ter glede na izkušnje izboljšati delovanje EASA (Evropske agencije za varnost v letalstvu).

4. MNENJE KOMISIJE O SPREMEMBAH, KI JIH PREDLAGA EVROPSKI PARLAMENT

Komisija lahko sprejme 20 sprememb, ki jih je sprejel Evropski parlament v drugi obravnavi, ker so rezultat kompromisa, ki so ga dosegle vse tri institucije.

Glavne spremembe zadevajo spremembo definicije tehnološko zahtevnega zrakoplova, predhodno obveščanje o odstopanjih od shem omejevanja trajanja poleta, oblikovanje sistema sankcij in izbor članov upravnega odbora na podlagi njihovih izkušenj in pripravljenosti za delovanje v interesu Agencije.

V okviru tega kompromisa je Komisija oblikovala tri izjave:

REF: člen 63

V zvezi s členom 63 Komisija navaja, da bo pri spreminjanju Uredbe Komisije (ES) št. 593/2007 z dne 31. maja 2007 o taksah in dajatvah, ki jih obračunava Evropska agencija za varnost v letalstvu, ustrezno pozorna na poseben položaj MSP in predvsem na vpliv, ki ga lahko ima višina taks in dajatev na njihovo sposobnost ekonomskega preživetja, in hkrati še naprej zagotavljala, da se upošteva načelo nediskriminacije ter da prihodek od certifikacijskih dejavnosti Agencije še naprej zadošča za pokritje celotnih stroškov opravljenih storitev.

REF: člen 3(j)(i), četrti pododstavek

„V zvezi z definicijo izraza „tehnološko zahtevni zrakoplov na motorni pogon“ bo Komisija ocenila ekonomski učinek na trge, ki ga ima vključitev letal s turboreaktivnimi motorji ali več kot enim turbopropelerskim motorjem v to definicijo, in bo Evropsko agencijo za varnost v letalstvu prosila, da spremlja njihovo varnost.“

REF: točka e Priloge II (ultra lahki zrakoplovi)

„Komisija bo prosila Evropsko agencijo za varnost v letalstvu, da izvede uradna posvetovanja z vsemi zainteresiranimi stranmi in predloži obrazloženo mnenje glede spremembe točke e Priloge II z namenom, da se vanjo vključijo ultra lahki zrakoplovi z manj kot 600 kg, če je to potrebno.“

5. SKLEP

V skladu s členom 250(2) Pogodbe ES Komisija spremeni svoj predlog, kot je navedeno zgoraj.